হুবলি
হুবলি (অন্য নাম:হুব্বাল্লী) ভারতের কর্ণাটক রাজ্যের দ্বিতীয় বৃহত্তম শহর। এটি ধারওয়াড় শহরের সাথে শহুরে এলাকা বা মহানগর এলাকা গঠন করে। কর্ণাটক রাজ্যের রাজধানী ব্যাঙ্গালোরের পরে হুবলি-ধারওয়াড় রাজ্যের বৃহত্তম শহুরে এলাকা। "হুব্বাল্লী" নামটির কন্নড় ভাষাতে আক্ষরিক অর্থ হল "ফুলের কলি" । ধারওয়াড় হল প্রশাসনিক সদর দপ্তর, হুবলির শহরটি, ধারওয়াড় থেকে প্রায় ২০ কিমি দক্ষিণ-পূর্বে অবস্থিত, এটি উত্তর কর্ণাটক অঞ্চলের বাণিজ্যিক কেন্দ্র এবং ব্যবসায়িক কেন্দ্র। পার্শ্ববর্তী গ্রামীণ কৃষিজ এলাকায় তুলা, চিমটি মরিচ এবং চিনাবাদাম সহ বিভিন্ন ফসল উৎপন্ন হয় এবং হুবলির এই পণ্যগুলির জন্য একটি প্রধান বাণিজ্য কেন্দ্র। এটি ভারতীয় রেলপথের জন্যও একটি গুরুত্বপূর্ণ শহর, কারণ এটি দক্ষিণ পশ্চিম রেল ও হুবলি রেলওয়ে বিভাগ সদর দপ্তর। হুবলি উত্তর কর্ণাটকের একটি প্রধান রেল জংশন। এটি উত্তর পশ্চিমাঞ্চলীয় কর্ণাটক সড়ক পরিবহন কর্পোরেশন-এর সদর দপ্তরও। কর্ণাটকের রাজধানী বেঙ্গালুরু ছাড়াও বহু সংখ্যক সরকারি অফিস রয়েছে হুবলি শহরে । ২০১৬ সালে, হুবলি-ধারওয়াদ সৌরশক্ত / সবুজ শহরের মাস্টার প্ল্যানের জন্য নির্বাচিত হয়। সম্প্রতি, হুবলি স্মার্ট শহর প্রকল্পের জন্য নির্বাচিত হয়েছে।